open-index/open-wikipedia-markdown huggingface dataset:
Leonard Lake

**Leonard Thomas Lake** (29. lokakuuta 1945 – 6. kesäkuuta 1985) oli 1980-luvulla Yhdysvalloissa vaikuttanut sarjamurhaaja, joka toimi yhdessä Charles Ng -nimisen rikoskumppaninsa kanssa. Kaksikko kuuluu Yhdysvaltojen pahamaineisimpiin sarjamurhaajiin.

Lakella oli rikoskumppaninsa kanssa varmuudella ainakin 11 uhria, mutta hän on mahdollisesti murhannut jopa 25 ihmistä.
1980-luvun alussa Lake tutustui Charles Ng:iksi esittäytyneeseen mieheen, joka etsi itselleen majapaikkaa. Kaksikko tuli toimeen huomatessaan toisissaan samanlaisia mieltymyksiä.

Vuosien varrella Lake ja Ng murhasivat monia ihmisiä Laken tilalla Calaverasin piirikunnassa Kaliforniassa. Uhreista kolme oli naisia, kaksi heistä naapureiden vaimoja, joiden miehet ja pienet lapset myös murhattiin. Lake oli murhannut näitä ennen myös oman veljensä ja sulhasmiehensä, joiden omaisuuden ja henkilöllisyyden hän varasti. Lake ja Ng kuvasivat videolle itseään raiskaamassa ja kiduttamassa naisia Laken tilan pienessä bunkkerissa. 

Vuonna 1985 Leonard Lake joutui pidätetyksi ampuma-aserikoksesta. Nopeasti tämän jälkeen hän teki itsemurhan syanidikapselin avulla pidätyssellissä. Hän oli kuollessaan 39-vuotias. Tämä herätti poliisin huomion ja nopeasti itsemurhan jälkeen poliisi alkoi tutkia hänen tilaansa Kaliforniassa. Tilalta poliisi löysi ihmisten jäännöksiä. Jäännöksien lisäksi löytyi myös videonauhoja uhreista sekä Laken 250-sivuinen päiväkirja, joka kuvasi miesten fantasioita ja hirmutekoja.

Vuonna 1985 Laken rikostoveri Charles Ng jäi kiinni Kanadassa ja sai lopulta kuolemantuomion Kaliforniassa 1999.
Span 1000 kilometrin ajo 2011

**Span 1000 kilometrin ajo 2011** oli Le Mans Series -kauden 2011 ja Intercontinental Le Mans Cup -kauden 2011 toinen osakilpailu, joka ajettiin 7. toukokuuta Circuit de Spa-Francorchamps'n radalla Belgiassa.

Kilpailun voitti Peugeotilla ajaneet Alexander Wurz, Anthony Davidson ja Marc Gené.

Seuraavalle vuodelle tuhannen kilometrin ajon korvasi kuuden tunnin ajo.

## Tulokset

## Aiheesta muualla
* Spa 1000 Kilometres
Pipo tiukalla

**Pipo tiukalla** on yhdysvaltalainen nuortenelokuva / romanttinen komedia vuodelta 1985, jonka on ohjannut ja käsikirjoittanut Savage Steve Holland. Elokuvan pääroolissa esiintyy John Cusack, joka näyttelee itsetuhoista lukio-opiskelijaa Lane Meyeriä, jonka tyttöystävä on juuri eronnut hänestä joulun alla.

## Roolit

## Lähteet

## Aiheesta muualla

* 
* 
* 
*
Kimi Klingberg

**Kimi Klingberg** (s. 29. heinäkuuta 1976) on suomalainen kilpauransa päättänyt koripalloilija.

## Ura

Espoon Akilleen kasvatti Klingberg aloitti miesten pääsarjauransa Helsingin NMKY:ssä kaudella 1995–1996 mutta siirtyi syksyksi 1997 Pussihukkiin, jota hän edusti kymmenen peräkkäistä pääsarjakautta ja lopuksi vielä yhden I-divisioonakauden ajan. Klingberg saavutti Pussihukissa SM-hopeaa vuonna 2005 ja SM-pronssia vuonna 2003. Lokakuussa 2000 hänet nimettiin SM-Koriksen kuukauden pelaajaksi, ja samassa kuussa hän sai leikkaushoitoa vaatineen jalkavamman. Marraskuussa 2006 Klingberg teki 3000. pisteensä ja pelasi 300. ottelunsa miesten pääsarjassa.

Suomen miesten maajoukkueessa Klingberg pelasi vuosina 2001–2002 kahdeksan ottelua 3,3 pisteen keskiarvolla. Hän pelasi myös nuorisomaajoukkueissa.

Tammikuussa 2007 Klingberg siirtyi pelaajauransa ohella Pussihukkien apuvalmentajaksi.

## Saavutukset
* SM-hopeaa 2005
** SM-pronssia 2003
* Suomen miesten pääsarjan runkosarjan riistotilaston toinen kaudella 2002–2003
* Suomen miesten pääsarjan runkosarjan syöttötilaston kolmas kaudella 2003–2004
* SM-Koriksen kuukauden pelaaja, lokakuu 2000

## Katso myös
* Luettelo 500 syöttöä tehneistä Korisliiga-pelaajista

## Lähteet
* Kimi Klingberg Suomen Koripalloliitto
* Maajoukkuetilastot  Suomen Koripalloliitto

### Viitteet
Hermovasara

__NOTOC__
**Hermovasara** on hardcore punk -yhtye Valse Tristen EP-levy, joka julkaistiin syyskuussa 1997 levymerkillä Trash Can Records. CD-painoksen bonuskappaleet on julkaistu aiemmin split-albumilla *[[Primer Pasiente]]*.

## Kappaleet
### A-puoli
#
#
#
#

### B-puoli
#
#
#
#

### CD:n bonuskappaleet
#
#
#
#
#
#

## Kokoonpano
* Wasky – laulu
* Mikko – laulu
* Perälä – kitara
* Raine – basso
* Janne – rummut

+

* Pentti Dassum – äänittäjä

## Lähteet

## Aiheesta muualla
* ''Hermovasara'' finnmusic.net -sivustolla
Brontën sisarukset (elokuva)

**Brontën sisarukset** (kirjoitusmuotona myös **Bronten sisarukset**; ) on vuonna 1979 ensi-iltansa saanut André Téchinén ohjaama ranskalainen elämäkerrallinen draamaelokuva, jonka pääosia näyttelevät Isabelle Adjani, Marie-France Pisier ja Isabelle Huppert. Elokuva kertoo nimensä mukaisesti kuuluisista englantilaisista Brontën sisaruksista: Emilystä (1818–1848), Charlottesta (1816–1855), Annesta (1820–1849) ja Branwellista (1817–1848), jota näyttelee Pascal Greggory. André Téchiné laati elokuvan käsikirjoituksen yhteistyössä Pascal Bonitzerin ja Jean Gruaultin kanssa. Elokuvan tuottajina olivat Yves Gasser, Klaus Hellwig ja Yves Peyrot.

*Brontën sisarukset* kilpaili vuoden 1979 Cannesin elokuvajuhlilla, missä André Téchiné oli ehdokkaana pääkilpailussa parhaan elokuvan Kultaisen palmun saajaksi. Elokuva sai kaksi César-ehdokkuutta parhaasta kuvauksesta (Bruno Nuytten) ja leikkauksesta (Claudine Merlin).

## Juoni
*Brontën sisarukset* sijoittuu Englannin Yorkshireen ja kertoo englantilaisista kirjailijasisarista, Emilystä (Isabelle Adjani), Charlottesta (Marie-France Pisier) ja Annesta (Isabelle Huppert), ja heidän vaikeasta suhteestaan ongelmalliseen veljeensä Branwelliin (Pascal Greggory). Elokuva alkaa vuodesta 1834, jolloin 17-vuotias Branwell maalaa sisaristaan kuuluisan muotokuvan. Sittemmin elokuva seuraa sisarusten yksinäistä ja karua elämää. Elokuva päättyy vuoteen 1852, jolloin nyt kuuluisaksi noussut kirjailija Charlotte on sisaruksistaan ainoa, joka on vielä elossa.

## Näyttelijät

## Tuotanto
*Brontën sisaruksien* kuvaukset alkoivat 3. heinäkuuta 1978 ja päättyivät 17. syyskuuta 1978. Elokuva kuvattiin Britanniassa, Yorkshire ja Humberin hallintoalueella Englannissa. Elokuvan tuotantoyhtiöinä olivat Action Films, Gaumont ja France 3.

## Julkaisu
*Brontën sisarukset* sai ensi-iltansa Ranskassa 9. toukokuuta 1979 ja Suomessa 31. elokuuta 1979. Elokuvan teatterilevittäjinä olivat Ranskassa Gaumont ja Suomessa Magna-Filmi. Elokuva keräsi Ranskassa teatterikierroksensa aikana 695 446 katsojaa ja oli vuoden 1979 48. katsotuin elokuva. Elokuva oli Suomessa 125. katsotuin elokuva 11 267 hengen katsojamäärällään vuonna 1979.

*Brontën sisarukset* julkaistiin DVD:lle ja blu-raylle Ranskassa 16. toukokuuta 2012 ja Yhdysvalloissa 30. heinäkuuta 2013.

## Lähteet

## Aiheesta muualla
* 
* 
* 
* ''Brontën sisarukset'' AlloCinéssä 
* ''Brontën sisarukset'' UniFrancessa 
* ''Brontën sisarukset'' JP’s Box-Officessa
Jacobus Johannes Fouché

**Jacobus Johannes Fouché** (6. kesäkuuta 1898 – 23. syyskuuta 1980) oli eteläafrikkalainen poliitikko. Fouché toimi maan presidenttinä vuodesta 1968 vuoteen 1975.

## Lähteet
Hengityspalje

**Hengityspalje** (tunnetaan myös nimellä elvytyspalje) on lääkinnällinen laite. Sitä käytetään hengityksen tukemisessa elvytyksessä, nukutuksessa tai muissa tilanteissa, joissa potilaan hengitys tarvitsee apua. Hengityspaljetta voidaan käytää myös tilanteissa, joissa potilaan oma yskimisvoima on riittämätön. Se auttaa liman irtoamista.

Sen oikea käyttö ja kokoaminen on tärkeää potilasturvallisuudelle. Hengityspalkeita valmistetaan sekä moni- että kertakäyttöisinä. Niitä valmistetaan eri kokoisina lapsille ja aikuisille. Hengityspalje voidaan kytkeä happilähteeseen.

Hengityspaljetta käytetään painamalla silikonista paljetta ja pitämällä maskia tiiviisti kasvoilla tai kytkemällä palje intubaatioputkeen.

Hengityspalkeiden valmistajia ovat esimerkiksi norjalainen Laerdal Medical ja tanskalainen Ambu.

## Lähteet
Lasta (tukilaite)

**Lasta** on määritelty "jäykäksi tai joustavaksi laitteeksi, joka pitää asennossaan sijoiltaan olevan tai liikuteltavan ruumiinosan; sitä käytetään myös vahingoittuneen osan pitämiseen paikallaan ja suojaamiseksi" tai myös  "jäykkänä tai joustavana materiaalina, jota käytetään liikkumisen estämiseen tai rajoittamiseen”. Lastaa voidaan käyttää kun loukkaantuminen ei ole niin vakava että ruuminosan liikuttaminen estyisi kokonaan. Lastaa voidaan käyttää esimerkiksi tietynlaisten murtumien, revähdyksen ja nyrjähdyksien hoidossa. Lastaa voidaan käyttää myös nivelessä olevan kivun levittämiseen. Lasta voi olla kiinteä, joka estää liikuttamisen kokonaan, tai vain jäykkä, joka mahdollistaa rajoitetun liikkumisen. Lasta on helppokäyttöinen, sillä se ei vaadi minkäänlaisen kipsin tekemistä, ja se on melko helppo myös tehdä itse ensiavuksi.

## Lähteet

## Aiheesta muualla
Nordean pankkimuseo

**Nordean pankkimuseo** on suomalaisen liikepankkitoiminnan erikoismuseo Helsingissä. Museota ylläpitää Nordean Taidesäätiö. Museo sijaitsee Nordean edeltäjän Suomen Yhdyspankin vanhan pankkitalon holvissa osoitteessa Aleksanterinkatu 36 B.

Suomen ensimmäinen liikepankki, Suomen Yhdyspankki, perustettiin vuonna 1862. Liikepankkitoiminnan pitkä historia ja Suomen talouselämän kehitys kulkevat käsi kädessä. Pankkimuseossa tähän kehityskulkuun voi tutustua peruskokoelmaan kuuluvan esineistön, valokuvien, pilapiirrosten, mainosten ja aineistoa elävöittävien tarinoiden avulla. Perusnäyttelyn lisäksi museossa on esillä vaihtuvia teemanäyttelyitä.

Museo on avoinna ryhmille arkisin sopimuksen mukaan. Vierailu on maksuton. Lisäksi museossa järjestetään avointen ovien tilaisuuksia, yleensä kuukauden ensimmäisenä torstaina. 

## Pysyvä näyttely

Museon sydän on kulttuurihistoriallisesti arvokas 1900-luvun alun pankki-interiööri, joka on peräisin Pohjoismaiden Osakepankin Helsingin sivukonttorista. Arkkitehtitoimisto Gesellius, Lindgren & Saarisen suunnittelemasta pankkikonttorista on näytteillä osa pankkisalia ja johtajan huone. Tunnelmaa täydentävät Eric O. W. Ehrströmin ja Alpo Sailon toteuttamat konttoria koristaneet taideteokset.

Museossa on muistoja jokaisesta Nordean Suomessa toimineesta edeltäjäpankista: osakekirja, säästölipas tai jokin muu pankissa käytössä ollut esine. Esillä on myös harvinaisuuksia, kuten Suomen Yhdyspankin omat setelit.

## Museoesineet

Esinekokoelman kautta saa käsityksen suomalaisen liikepankkitoiminnan historiasta ja kehityksestä 1860-luvulta alkaen. Museon vanhimmat esineet ovat peräisin pankin perustamisen ajoilta. Esineitä on kaikista edeltäjäpankeista ja eri puolilta Suomea. Suurin osa esineistä on pankin hankkimia työ- ja käyttöesineitä, osa on pankin saamia liikelahjoja tai museolle lahjoitettuja esineitä.

Keskeisiä esineitä ovat pankissa käytetyt laskukoneet ja ns. shekinvarmentimet.  Pankkimuseon vanhin mekaaninen laskukone on vuodelta 1891. Sitä ennen käytettiin helmitaulua. Mekaaniset laskukoneet yleistyivät pankeissa 1900-luvun alkupuolella, ja niiden uudemmat mallit olivat käytössä vielä 1970-luvulla. Vanhimmat shekinvarmentimet ovat 1800-luvun lopulta.

Museossa esillä olevat Yhdyspankin setelit vuosilta 1867 ja 1882 ovat hyvin harvinaisia. Ne edustavat aikaa, jolloin yksittäinen liikepankki sai laskea liikkeelle omia seteleitä.

Näytteillä on myös vanhoja mainoksia, säästölippaita, takavuosien valuuttalaskin, voitto-obligaatioiden arvontarumpu, pörssipulpetti, ensimmäinen reaaliaikainen pankkiautomaatti ja paljon muuta.

## Opastetut kierrokset
Pankkimuseon opastetulla kierroksella kerrotaan tarinoita ja tietoja pankin toiminnasta, kuten esimerkiksi entisaikojen osaamisvaatimuksista, pankkityössä käytetyistä esineistä ja eräistä pankissa työskennelleistä henkilöistä.

## Lähteet

## Aiheesta muualla
* nordea.com: Our history
Kalle Virtapohja

**Kalle Virtapohja**  (s. 26. syyskuuta 1962 Kouvola) on suomalainen urheilutoimittaja ja tietokirjailija. Hän väitteli vuonna 1998 tohtoriksi Jyväskylän yliopistossa, aiheenaan urheilujournalismi.

Virtapohja on kirjoittanut useita urheiluaiheisia historiikkeja, kuten Paavo Nurmesta kertovan *Mies josta tehtiin patsas* (2017). Elokuussa 2025 julkaistiin Virtapohjan tasavallan presidentti Alexander Stubbin kasvusta presidentin virkaan kertova kirja *Alexander Stubb – Matka presidentiksi. Valta, politiikka ja urheilu*.

Virtapohja on julkaissut myös englanniksi artikkeleita ja teoksen, joka kertoo Paavo Nurmen 1925 Amerikan-kiertueesta: *Phantom Finn: The Contradictory Story of Paavo Nurmi in the Land of Dollars* (PN Turku 2025). Yhdessä kirjan kustantajan Jari Salosen kanssa Virtapohja teki elokuun alussa 2025 matkan Yhdysvaltoihin osallistuen amerikansuomalaisten vuotuiseen suurtapahtumaan FinnFestiin Duluthissa ja erityiseen kirjatilaisuuteen Hancockin Finnish-American Heritage Centerissä. Matkan aikana kirja huomioitiin muun muassa The Daily Globe -lehdessä ja Kansainvälisen yleisurheiluliiton perinnetyötä tekevän MOWA:n sivustolla.  

Vuosina 2017–2019 Virtapohja toimi Urheilutoimittajain Liiton puheenjohtajana. 

## Teoksia
**"Den glider in". Kultajuhlat leijonille, karnevaalit katsojille. Analyysi suomalaisesta sankarijoukkueilmiöstä*. Atena, 1995. 
**Sankareiden salaisuudet. Journalistinen draama suomalaista urheilusankaria synnyttämässä.* Väitöskirja, Jyväskylän yliopisto. Atena, 1998. 
**Golf : suuret turnaukset, suuret voittajat*. Auditorium, 2015. 
**Mies josta tehtiin patsas. Paavo Nurmen ennätykset, maine ja perintö*. Docendo 2017. 
**Sydäntutkimuksen kultainen syke. Paavo Nurmen Säätiö 50 vuotta.* Paavo Nurmen Säätiö 2018. 
**Kekkonen urheilumiehenä. Kilpakenttien Känästä Suomen presidentiksi.* Docendo 2018. 
**Sata tarkkaa vuotta. Ampumaurheilun historia Suomessa.* Suomen Ampumaurheiluliitto 2019. 
**Keravan Urheilijat. Liikettä jäsenille jo vuodesta 1918.* Keravan Urheilijat 2020. 
**Juuso Walden. Urheilumies ja viimeinen patruuna.* ReadMe, 2021. 
**Liuksialan kartano Kangasalla. Meurmanit 200 vuotta isäntinä ja suomalaisen yhteiskunnan rakentajina.* Liuksialan kartanon maatalousyhtymä, 2021. 
**Lauri Pihkala - koko kansan Tahko.* Docendo 2022. 
**Pekka Kare, raudan ja runon mies muistelee.* 2022. 
* 
* *Tuntematon Paavo Nurmi.* Readme.fi, 2024. 
* *Phantom Finn. The Contradictory Story of Paavo Nurmi in the Land of Dollars.* PN Turku Oy 2025. 
* *Alexander Stubb – Matka presidentiksi.* Readme 2025. 

## Lähteet
Jussi Johnsson

**Stig Jussi Tapio Johnsson** (s. 30. toukokuuta 1966 Kuusankoski) on suomalainen näyttelijä. Johnsson on esiintynyt mm. elokuvissa ''Kiljusen herrasväen uudet seikkailut'', ''Lapin kullan kimallus'' ja ''Juoppohullun päiväkirja''.

Johnsson opiskeli Norjassa Ronerike Folkhøgskolen musiikkiteatterilinjalla 1984–1985. Hän valmistui ylioppilaaksi 1986 ja opiskeli Tampereen yliopiston yleisen kirjallisuustieteen draamalinjalla 1987–1990. Teatterikorkeakoulussa Johnsson aloitti opinnot 1991.

## Lähteet
Whodini

**Whodini** on yhdysvaltalainen hip hop -yhtye, joka perustettiin vuonna 1981. Brooklyniläinen trio muodostuu laulajasta Jalil Hutchinsista, taustalaulajasta John Fletcheristä (tunnettu myös nimellä Ecstasy) ja DJ Drew Carterista (tunnettu myös nimellä Grandmaster Dee).

Whodini oli ensimmäisiä hip hop -yhtyeitä, jotka kehittivät tyylilajin yleiseen kansansuosioon. He olivat samassa roolissa kuin muut hip hop -yhtyeet ja -artistit kuten The Fat Boys, Grandmaster Flash and the Furious Five, Afrika Bambaataa ja Warp 9. Whodinin managerina toimi Russell Simmons, joka on Run–D.M.C:n jäsenen Joseph ”Run” Simmonsin veli. 

Vuonna 1983 Whodini nauhoitti ja julkaisi eponyymin esikoisalbuminsa *[[Whodini (albumi)|Whodini]]*, jonka halloween-teemaista singleä ”Haunted House of Rock” soitetaan yökerhoissa vielä tänäpäivänäkin. Synthpopin ja elektron pioneeri Thomas Dolby auttoi albumin toisen singlen ”Mr Magic’s Wand” tuottamisessa. Kappale tehtiin alun perin kuuluisan radio-DJ:n Mr. Magicin mainoskappaleeksi, mutta nykyään se on yhtyeen tunnetuimpia kappaleita. Kappale esiintyy muun muassa vuoden 2002 videopelissä *[[Grand Theft Auto: Vice City]]*. 

## Diskografia
### Studioalbumit
**[[Whodini (albumi)|Whodini]]* (1983)
**[[Escape (Whodinin albumi)|Escape]]* (1984)
**[[Back in Black (Whodinin albumi)|Back in Black]]* (1986)
**[[Open Sesame (Whodinin albumi)|Open Sesame]]* (1987)
**[[Bag-a-Trix]]* (1991)
**[[Six (Whodinin albumi)|Six]]* (1996)

## Lähteet

## Aiheesta muualla
Optinen levy

**Optinen levy** on tallennusväline, jota luetaan valon heijastumisen avulla. Levyllä on pieniä kuoppia ja tasaisia alueita, jotka vastaavat bittitiloja 0 ja 1.
Optiset levyt ovat korvanneet tietokoneissa aiemmin yleiset magneettisesti luettavat levykkeet sekä pelikonsoleissa käytetyt pelimoduulit. Levyjä käytetään audion, videon ja tietokoneohjelmien tallentamiseen.

Optiset levyt olivat alkuun vain teollisesti valamalla tuotettuja kunnes kirjoittavat laitteet, kuten CD-R-levyt, saapuivat kuluttajien ulottuville.

Varhaiset lukevat asemat käyttivät koteloa (*caddy*) varsinaiselle levylle. Levy asetettiin koteloon ennen itse asemaan laittamista. Koteloa ei kuitenkaan tarvittu CD-levyn oman virheenkorjauksen myötä ja kotelot jäivät pois käytöstä. Myös UMD-levyissä on käytetty vastaavaa ratkaisua.

Ensimmäinen tietokone, jossa CD-ROM asema tuli mukana sisäänrakennettuna, oli vuonna 1989 julkaistu FM Towns. Aiemmin CD-ROM-laitteet olivat kookkaita ulkoisia oheislaitteita.

Pelikonsoleissa optiset levyt tulivat aluksi valinnaisena lisävarusteena (PC Enginelle vuonna 1988, Sega Mega-CD vuonna 1991) jolloin peleissä pystyi olemaan paljon enemmän tietoa. Haittana oli, että pelitilannetta ei voinut näille tallettaa samoin kuin pelimoduuleille, ja konsoleihin tulivat erilaiset ratkaisut muistikorttien muodossa. Kiintolevyjen yleistyminen mahdollisti suuremman tallennustilan pelaajan edistymiselle.

## Formaatteja
* Laserdisc
* CD-levy
* GD-ROM (ks. Sega Dreamcast)
* MiniDVD (ks. Nintendo GameCube)
* Universal Media Disc (ks. PlayStation Portable)
* DVD
* HD DVD
* Blu-ray
* Holographic Versatile Disc
* Super Audio CD
* DualDisc

Lisäksi Wiin käyttämä 12cm:n DVD:n kaltainen formaatti sekä Wii U:n käyttämä Blu-rayn kaltainen formaatti, jotka eivät ole yhteensopivia näiden kanssa.

Useissa pelikonsoleissa on lisäksi kopiosuojaus niiden käyttämässä formaatissa.

Archival Disc on Sonyn ja Panasonicin yhdessä kehittämä formaatti tiedon säilömiseen pitkiä aikoja. Levyt ovat suunnattu datakeskuksien käyttöön.

## Muuta
Lisäksi on kehitetty magneto-optisia formaatteja kuten Sonyn MiniDisc.

## Lähteet

## Aiheesta muualla
Maytansinoidit

**Maytansinoidit** ovat makrosyklisiä ansamysiineihin kuuluvia orgaanisia yhdisteitä. Rakenteeltaan ne ovat maytansiinin johdannaisia. Maytansinoideilla on biologista aktiivisuutta ja monia niistä käytetään tai tutkitaan käytettäväksi muun muassa syöpälääkkeinä. Maytansinoidit poikkeavat sikäli muista antimysiineistä, että niitä esiintyy kasveissa eikä mikro-organismeissa.

## Esiintyminen luonnossa ja rakenne
Ensimmäinen maytansinoideihin kuuluva yhdiste maytansiini eristettiin vuonna 1979 kelastien sukuun kuuluvasta lajista *Maytenus ovatus*. Sittemmin niitä on eristetty myös muista samaan sukuun kuuluvista lajeista, muista kelaskasvien heimon lajeista sekä myös eräistä tyräkkikasveista ja paatsamakasveista. Luonnossa esiintyviä maytansinoideja on vuoteen 2004 mennessä eristetty lähes 50 ja niitä ovat maytansiinin lisäksi muun muassa maytanbutiini ja maytanvaliini.  

Maytansinoidien perusrakenne koostuu aromaattisesta bentseenirenkaasta, johon on liittynyt 19 atomista koostuva makrosyklinen laktaamirengas. Aromaattisessa renkaassa on substituenttina myös klooriatomi. Muita maytansinoideille tunnusomaisia rakenteellisia piirteitä ovat epoksidirengas, rengasrakenteinen karbamaatti sekä aminohappoon esteröitynyt hydroksyyliryhmä C3-asemassa. Lisäksi tunnetaan eräitä maytansinoideja kuten trefloriini ja trenudiini, joissa makrolaktaamirakenteeseen on fuusioitunut toinen 12 atomista koostuva laktaamirengas. Kasvit syntetisoivat maytansinoideja lähtien 3-amino-5-hydroksibentsoehaposta.

## Biologiset ominaisuudet
Maytansinoideilla on havaittu olevan antifungisidisia ja alkueläimiä tappavia ominaisuuksia. Lääketieteellisesti tärkein ominaisuus on kuitenkin maytansinoidien syöpäsolujen kasvua estävät vaikutukset. Maytansinoidien on osoitettu olevan tehokkaita muun muassa eräitä leukemia, melanooma ja keuhkosyöpätyyppejä vastaan. Tärkeitä kliinisessä tutkimuksessa ja jo käytössäkin olevia syöpälääkkeitä ovat maytansinoidien ja vasta-aineiden konjugaatit. Tällaisia ovat esimerkiksi mertansiinin eli emtansiinin ja ravtansiinin johdannaiset trastutsumabi-emtansiini, lorvotutsumabi-mertansiini ja anetumabi-ravtansiini. Maytansinoidien syöpäkasvainten kasvua estävät ominaisuudet perustuvat siihen, että ne sitoutuvat syöpäsolujen tubuliiniin, mikä estää näiden solujen kasvun ja jakaantumisen.

## Lähteet
Jur Vrieling

**Jur Vrieling** (s. 31. heinäkuuta 1969) on alankomaalainen esteratsastaja, maailmanmestari, Euroopan-mestari sekä olympiamitalisti.

## Ura

Vrieling aloitti ratsastuksen harrastamisen, kun hän oli 13-vuotias.
Kilpauran hän aloitti vuonna 1990.
Ensimmäisen arvokisamitalinsa hän saavutti Lontoon olympialaisten 2012 joukkuekilpailussa. Tuolloin hänen hevosenaan kilpaili vielä pääasiallisesti *Bubalu*.
MM-kultaa Vrieling voitti joukkueensa kanssa Normandiassa vuonna 2014. Seuraavana vuonna Hollannin joukkue voitti euroopanmestaruuden Aachenissa.

Vrieling on perustanut Hollantiin oman hevostallin, jossa valmennetaan kilpahevosia.

## Lähteet
Jussi Välimaa

**Jussi Pekka Välimaa** (s. maaliskuussa 1956) on suomalainen Jyväskylän yliopiston Koulutuksen tutkimuslaitoksen korkeakoulututkimuksen professori. Hänet nimitettiin Koulutuksen tutkimuslaitoksen johtajaksi ja samalla koulutustutkimuksen professuuriin 1. elokuuta 2017 alkaen. Hän jäi eläkkeelle tästä tehtävästä tammikuussa 2023.

Välimaa kirjoitti ylioppilaaksi Mäntän yhteiskoulusta vuonna 1976. Hän valmistui Jyväskylän yliopistosta filosofian kandidaatiksi 1984, lisensiaatiksi 1991 ja filosofian tohtoriksi 1995. Hänen englanninkielisen väitöskirjansa aiheena oli *Higher education cultural approach*. Välimaan teoksiin kuuluu *Opintiellä oppineita: Suomalainen korkeakoulutus keskiajalta 2000-luvulle*.

Ennen korkeakoulututkimuksen professuuria Välimaa toimi useissa eri tehtävissä (amanuenssi, toimitussihteeri, päätoiminen tuntiopettaja, apulaissihteeri/tiedottaja, tutkija, erikoistutkija) Jyväskylän yliopistossa vuosina 1984–2001. Hän hoiti korkeakoulututkimuksen professuuria vuodesta 2001, ja hänet nimitettiin korkeakoulututkimuksen professorin virkaan vuonna 2005, jota professuuria hän hoiti vuoteen 2017.

Välimaa on ollut Academia Europæan jäsen vuodesta 2011.

## Lähteet

## Aiheesta muualla
*Koulutuksen tutkimuslaitos – Publications 
*Jussi Välimaa. University of Jyväskylä, Jyväskylä. Higher Education, Doctor of Philosophy 
*Suomalaiset yliopistot ja korkeakoulut hyvin verkostoituneita yhteiskuntaan (6/2016)
*Tutkimus: Yliopistojen keskittäminen ei toimi. Yle uutiset 21.6.2016.
* Liiten, Marjukka: Professori: Yliopistokollegiot voisivat käyttää valtaansa. *Helsingin Sanomat* 4.4.2012.
Salatut elämät – 20. esityskausi (2017–2018)

***[[Salatut elämät]]*** -saippuasarjan **20. kausi** esitettiin MTV3-kanavalla alkaen elokuussa 2017 ja päättyen kesäkuussa 2018.

## Henkilöt
### Päähenkilöt

## Tiivistelmä juonesta

Alissa Nikkinen on naimisissa Gunnar Mustavaaran kanssa hänen omaisuutensa takia, mutta vaatiessaan Camillalta miljoonia euroja hän ei saa lopulta erosta mitään. Hän onnistuu kuitenkin lavastamaan itsensä panttivangiksi yhdessä isänsä Akin kanssa ja saavat siitä lunnaat. Tästä vastuuseen joutuu Sergei Kuula, joka oli päässyt heidän suunnitelman jäljille. He olivat lavastaneet Alissan kidnapatuksi Sergein asuntoon. Anton Helenius on kuollut jäätyään autonosturin alle ja Linda epäilee Kari Taalasmaata syylliseksi. Todellisuudessa se oli Aaron järjestämä ansa, johon Karin oli tarkoitus kuolla. Hän ei halunnut että Linda ja Kari ovat yhdessä. Silminnäkijä Mirja Ilves on kuitenkin nähnyt Aaron menevän korjaamolle Antonin kuolinpäivänä, mutta Aaro saa hänet unohtamaan asian ja tapaus jää toistaiseksi epäselvyyteen. Linda jää kiinni lahjuksien ottamisesta ja joutuu vankilaan. Monica Mustavaara on raskaana Jiri Viitamäelle ja lopulta synnyttää yksin Pihlajakadun pukuhuoneessa. Eva Tamminen löytää hänet ja sairaalassa Kalle Laitela toteaa tilan olevan kriittinen sillä Monican kohtu on revennyt. Se saadaan kuitenkin hoidettua leikkauksella kuntoon ja Monican herättyä hän ehdottaa vastasyntyneelle pojalleen nimeä Magnus Mustavaara.

## Jaksot

1 Keskikatsojamäärä televisiossa jakson ensiesityspäivänä.

## Lähteet
* MTV Pressi – Salatut elämät Kohta: *Tulevat jaksot*
* Telsu - Salatut elämät

### Viitteet
Michael Maniaci

**Michael Maniaci** (s. 3. toukokuuta 1976) on yhdysvaltalainen oopperalaulaja. Maniaci on kontratenori, jolla on sopraanon ääniala. Maniaci pystyy laulamaan sävelen C6 ("sopraano-c"). Maniacin korkea ääni johtuu vain vähäisesti murrosiässä kehittyneestä kurkunpäästä. Maniacin äänihuulet pidentyivät ja paksuuntuivat murrosiässä vain hieman. Maniacia kutsutaan miessopraanoksi. Maniaci on esiintynyt oopperassa ja levyttänyt oopperamusiikkia. Toinen puoli Maniacin kasvoista on halvaantunut.
Malesian Superliiga

**Malesian Superliiga** *()* on maan jalkapallon korkein sarjataso. Sarja perustettiin vuoden 2004 sarjauudistuksessa, jolloin se korvasi Liga Perdana 1:n maan korkeimpana sarjatasona.
Superliigan alapuolelle muodostettiin Valioliiga. Sarjassa pelasi aluksi kahdeksan joukkuetta. Nykyisin Superliigassa pelaa 14 joukkuetta, jotka pelaavat kaksinkertaisen sarjan. Sarjan voittaja on maan mestari ja selviytyy AFC:n Mestarien Liigan karsintoihin. Sarjan kaksi viimeistä putoavat sarjaporrasta alemmas.

## Joukkueet 2024–2025
* Johor Darul Ta'zim FC
* Kedah Darul Aman FC
* Kelantan Darul Naim FC
* Kuala Lumpur City FC
* Kuching City FC
* Negeri Sembilan FC
* Polis Diraja Malaysia FC
* Penang FC
* Perak FC
* Sabah FC
* Selangor FC
* Sri Pahang FC
* Terengganu FC

## Mestarit
Malesian jalkapallomestaruus ratkaistiin ensimmäistä kertaa vuonna 1982. Tätä ennen maassa pelattiin vain osavaltioiden sisäisistä mestaruuksista.

### Mestarit 1982–2003

* 1982 – Penang
* 1983 – Melaka
* 1984 – Selangor
* 1985 – Singapore
* 1986 – Kuala Lumpur
* 1987 – Pahang
* 1988 – Kuala Lumpur
* 1989 – Selangor

* 1990 – Selangor
* 1991 – Johor
* 1992 – Pahang
* 1993 – Kedah
* 1994 – Singapore
* 1995 – Pahang
* 1996 – Sabah
* 1997 – Sarawak

* 1998 – Penang
* 1999 – Pahang
* 2000 – Selangor
* 2001 – Penang
* 2002 – Perak
* 2003 – Perak

### Superliiga

* 2004 – Pahang
* 2005 – Perlis
* 2006 – Negeri Sembilan
* 2007 – Kedah
* 2008 – Kedah
* 2009 – Selangor
* 2010 – Selangor
* 2011 – Kelantan
* 2012 – Kelantan
* 2013 – Singapore Lions XII

* 2014 – Johor Darul Ta'zim
* 2015 – Johor Darul Ta'zim
* 2016 – Johor Darul Ta'zim
* 2017 – Johor Darul Ta'zim
* 2018 – Johor Darul Ta'zim
* 2019 – Johor Darul Ta'zim
* 2020 – Johor Darul Ta'zim
* 2021 – Johor Darul Ta'zim
* 2022 – Johor Darul Ta'zim

* 2023 – Johor Darul Ta'zim
* 2024/25 – Johor Darul Ta'zim

## Lähteet
PROM

**PROM** (lyhenne sanoista Programmable Read-Only Memory) on tietokonemuisti, joka toimii muuten samalla tavalla kuin ROM, mutta siinä ei ole dataa valmiina, vaan ennen ensimmäistä käyttökertaa se täytyy ohjelmoida ja sen jälkeen sitä ei voi enää ohjelmoida, vain lukea eli ohjelmoinnin jälkeen se käyttäytyy kuten ROM. Tämän muistin on syrjäyttänyt muut muistit kuten Flash-muisti, EPROM ja EEPROM.

## Historia
Vuonna 1970 Radiation Inc esitteli 512-bittisen PROM-muistin, joka salli suunnittelijoiden "polttaa" metallilinkit ulkoisella ohjelmointilaitteella, mutta sitä voitiin ohjelmoida vain kerran.
PROM-muistia seurasi vuonna 1971 pyyhkittävä EPROM.

## Lähteet
Kaksoisdiagnoosi

**Kaksoisdiagnoosi** tarkoittaa, että henkilöllä on vähintään yksi mielenterveyden häiriö ja komorbidi päihdehäiriö. Alkoholismi ja mielenterveysongelmat liittyvät usein toisiinsa eli alkoholismin taustalta paljastuu usein mielenterveysongelma. Suomessa usein mielenterveystyö ja päihdetyö liittyvät käsitteinä toisiinsa, puhutaan mielenterveys- ja päihdetyöstä.

Vuonna 1990–1992 Yhdysvalloissa suoritettu ensimmäinen National Comorbidity Survey -tutkimus (NCS) paljasti, että 45 prosentilla heistä joilla oli alkoholiongelma oli vähintään yksi mielenterveysongelma ja 72 prosentilla huumeongelmaisista oli vähintään yksi mielenterveysongelma. Tutkimus myös paljasti, että mielenterveysongelma oli ensin ja päihdehäiriö alkoi vuosi tai yli siitä kärsimisen jälkeen. NCS-tutkimus on toistettu vuonna 2002.

Vuonna 2005 julkaistun tutkimuksen mukaan mielenterveyden häiriön hoitaminen saattaa estää päihdehäiriön kehittymisen. Tutkimuksessa löydettiin itselääkityshypoteesiin perustuen positiivinen korrelaatio mielenterveyspalveluiden riittämättömyyden ja laittomien huumeiden käytön väliltä sekä negatiivinen korrelaatio mielenterveyspalvelujen käytön ja raskaan alkoholinkäytön väliltä.

Yksi suurimmista vaikeuksista skitsofrenian hoidossa on komorbidi päihdehäiriö.

Kaksoisdiagnoosien erotusdiagnostiikka on vaativaa. Erotusdiagnostiikassa voidaan käyttää puolistrukturoitua SCID-haastattelua (*structured clinical interview for DSM*) ja PRISM-haastattelua (*psychiatric research interview for substance and mental disorders*).

## Katso myös
* Itselääkitys

## Lähteet

## Aiheesta muualla
*  
*
Southeasen rautatieasema

**Southeasen rautatieasema** on rautatieasema Southeasen kylässä East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö.

Asema avattiin 1. syyskuuta 1906 nimellä **Southease and Rodmell Halt**. Nykyiseen muotoonsa nimi lyheni 12. toukokuuta 1980. Asemaa käytti 20&nbsp;662 matkustajaa kaudella 2014–2015.

## Lähteet
* 

### Viitteet
Empire of the Clouds

**Empire of the Clouds** on brittiläisen Iron Maiden -yhtyeen kappale ja single vuonna 2015 ilmestyneeltä tupla-albumilta *[[The Book of Souls]]*. Single julkaistiin itse albumin jälkeen, 16. maaliskuuta 2016. Se julkaistiin rajoitettuna 5500 kappaleen painoksena. Bruce Dickinsonin kirjoittama ”Empire of the Clouds” on kestoltaan kahdeksantoista minuuttia pitkä, mikä tekee siitä Iron Maidenin uran pitkäkestoisimman kappaleen. Se on kestoltaan noin viisi minuuttia pidempi kuin yhtyeen uran toiseksi pisin kappale, vuoden 1984 *[[Powerslave]]* -albumin päätösnumero ”Rime of the Ancient Mariner”.

## Kappaleet
#  (Dickinson)
#  (Dickinson, McBrain)

## Kokoonpano
* Bruce Dickinson – laulu, piano
* Dave Murray – kitara
* Adrian Smith – kitara
* Janick Gers – kitara
* Steve Harris – basso
* Nicko McBrain – rummut

## Lähteet
Virtapohja

**Virtapohja** voi tarkoittaa:

* Harri Virtapohja (s. 1936), eversti
* Kalle Virtapohja (s. 1962), urheilutoimittaja ja tietokirjailija
* Veikko Virtapohja (1910–2004), kestävyysjuoksija
Valeria (nimi)

**Valeria** on latinalaisperäinen naisen etunimi, joka nykyäänkin on käytössä muun muassa italian-, espanjan-, saksan- ja venäjänkielisissä maissa. Alkuperältään se on naispuolinen vastine roomalaisille miehennimille Valerius ja Valerianus, joka on johdettu latinan verbistä *valere* ("olla voimakas").  Roomalais­aikana nimi esiintyi Valeriusten sukuun kuuluvilla naisilla.

Suomessa nimi Valeria on Digi- ja väestötietoviraston tietojen mukaan annettu toukokuun 2025 loppuun menneessä noin 950 naiselle ja muutamalle miehelle.  Nimeä ei ole suomen- eikä ruotsinkielisessä kalenterissa, mutta ortodoksisessa kalenterissa se esiintyy 7. kesäkuuta, Pyhän Valerian, Palestiinan Caesareassa 300-luvulla surmatun kristityn marttyyrin muistopäivänä.

## Tunnettuja Valerioita

* Galeria Valeria (k. 315), Rooman keisari Diocletianuksen tytär
* Valeria Borovskaya (s. 1995), suomalainen korkeushyppääjä
* Valeria Bruni Tedeschi (s. 1964), italialais-ranskalainen näyttelijä, elokuvaohjaaja ja elokuvakäsikirjoittaja
* Valeria Ciavatta (s. 1959), San Marinon kapteenivaltionhoitaja 2003–2004 ja 2014
* Valeria Gagealov (1931–2021), romanialainen näyttelijä
* Valeria Golino (s. 1966), italialainen näyttelijä
* Valéria Gyenge (s. 1933), unkarilainen uimari
* Valeria Lynch (s. 1952), argentiinalainen laulaja
* Valeria Márquez (2002–2025), meksikolainen malli, yrittäjä ja sisällöntuottaja
* Valeria Mazza (s. 1972), argentiinalainen valokuvamalli ja liikenainen
* Valeria Messalina (23–48), Rooman keisari Claudiuksen kolmas puoliso
* Valeria Răcilă (s. 1957), romanialainen soudun olympiavoittaja
* Valeria Resjan (s. 1971), suomalainen pianisti
* Valeria Ränik (s. 1964), virolainen kirjailija
* Valeria Ștefănescu, o.s. Bufanu (s. 1946), romanialainen aitajuoksija
* Valeria Straneo (s. 1976), italialainen kestävyysjuoksija
* Valeriya (Валерия) (s. 1968), venäläinen laulaja

## Kuvitteellisia Valerioita

* Valeria, Reed Richardsin ja Susan Storm-Richardsin tytän, jonka Tohtori Doom sai nimetä entinen rakastettunsa mukaan Marvel-kustantamon sarjakuvissa

## Lähteet

## Aiheesta muualla
Márta Rudas

**Márta Andal-Rudas** (14. helmikuuta 1937 Debrecen – 5. kesäkuuta 2017) oli unkarilainen keihäänheittäjä ja olympiamitalisti.

Rudas saavutti olympiahopeaa Tokiossa 1964. Rooman kesäolympialaisissa 1960 hän sijoittui yhdeksänneksi ja Méxicon kesäolympialaisissa 1968 neljänneksi.
 Rudas saavutti sijoituksia kärkikymmenikköön myös EM-kilpailuissa. Hän kuoli 80-vuotiaana 5. kesäkuuta 2017.

## Lähteet
* Márta Andal-Rudas Bio, Stats, and Results  Olympics at Sports-Reference.com 

### Viitteet
Luettelo olympiakisojen boikoteista

Olympiakisojen historiassa laajamittaisia boikotteja on ollut kuusi kertaa, kaikki kesäolympialaisissa. Ensimmäinen boikotti tapahtui vuoden 1956 kesäolympialaisissa ja viimeisin vuoden 1988 kesäolympialaisissa. 

## Luettelo boikoteista

## Lähteet
Primer Pasiente

__NOTOC__
**Primer Pasiente** on kolmen suomalaisen hardcore punk -yhtyeen, Valse Tristen, Silmäosaston ja Eevan tyttärien split-EP. Se julkaistiin vuonna 1995 kahden 7″ vinyylin painoksena.

Valse Tristen osuudet äänitettiin Porissa toukokuussa 1995, ja Eevan Tyttärien osuudet Astia-studiolla 28. heinäkuuta 1995. Silmäosaston kappaleiden äänitysajankohta- ja paikka on tuntematon.

## Kappaleet

### A-puoli: Valse Triste
#
#
#

### B-puoli: Silmäosasto
#
#
#

### C-puoli: Valse Triste
#
#
#

### D-puoli: Eevan Tyttäret
#
#
#

## Kokoonpano

### Valse Triste
* Wasky – laulu
* Mikko – laulu
* Perälä – kitara
* Raine – basso
* Janne – rummut

### Silmäosasto
* Juha – laulu, basso, rumpukone
* Essi – kitara

### Eevan Tyttäret
* Pekka – laulu
* Jussi – kitara
* Mikko – basso
* Teemu – rummut

## Aiheesta muualla
* ''Primer Pasiente'' finnmusic.net -sivustolla
Newhaven Townin rautatieasema

**Newhaven Townin rautatieasema** on rautatieasema Newhavenissa East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö.

Asema avattiin 6. joulukuuta 1847 nimellä **Newhaven**. Nykyinen nimi otettiin käyttöön heinäkuussa 1864. Asemaa käytti 320&nbsp;388 matkustajaa kaudella 2014–2015.

## Lähteet
* 

### Viitteet
Anne Pashley

**Anne Irons** (o.s. **Pashley**, 5. kesäkuuta 1935 Skegness – 7. lokakuuta 2016) oli brittiläinen pikajuoksun olympiamitalisti ja oopperalaulaja.

Pashley saavutti 4×100 metrin viestijuoksussa olympiahopeaa Melbournessa 1956 ja 100 metrillä EM-pronssia Bernissä 1954. 

Urheilu-uransa jälkeen Pashley loi uran oopperalaulajana. Hän kuoli 81-vuotiaana 7. lokakuuta 2016.

## Lähteet
* Anne Pashley Bio, Stats, and Results  Olympics at Sports-Reference.com 

### Viitteet
Modern Life Is Rubbish

**Modern Life Is Rubbish** on Blurin toinen studioalbumi, joka julkaistiin toukokuussa 1993. Albumi ei saanut toivottavaa suosiota ja yhtye miltei joutui jättämään Food Records -levy-yhtiön, mutta seuraava albumi *[[Parklife]]* vuonna 1994 pärjäsi paljon paremmin ja nosti yhtyeen suosiota.

*Modern Life Is Rubbish* nousi lähelle kärkeä brittiläisten rock-kriitikoiden listatessa vuoden 1993 parhaita albumeja.

## Kappaleet
#
#
#
#
#
#
#
#
#
#
#
#
#
#

## Lähteet
Helsingin kaupunginjohtaja

**Helsingin kaupunginjohtaja** oli vuosina 1921–2017 Helsingin kaupungin ylin viranhaltija, jonka tehtävänä oli johtaa kaupunginhallituksen alaisena kaupungin hallintoa, taloudenhoitoa ja muuta toimintaa. Kaupunginjohtajan oli lisäksi huolehdittava asioista, jotka eivät kuuluneet apulaiskaupunginjohtajan toimialaan tai sivusivat kahden tai useamman apulaiskaupunginjohtajan toimialaa.

Kaupunginjohtajan toimialaan kuuluivat kaupungin toiminnan ja talouden yleissuunnittelu, henkilöstöpolitiikka, elinkeinoasiat, valmiussuunnittelu, talousarvion valmistelu ja sen noudattamisen valvonta, sisäinen valvonta ja riskienhallinta sekä taloushallintoon liittyvät asiat yleensä ja riippumatta siitä mitä lautakuntaa, virastoa tai laitosta asia koskee. Lisäksi kaupunginjohtajan toimialaan kuuluivat asiat, jotka koskivat kaupunginkansliaa, 
taloushallintopalvelu-liikelaitoksen johtokuntaa, ja tarkastuslautakunnan yleishallintoa.

Vuoden 2017 valtuustokauden alusta lukien kaupunginjohtajan virka lakkautettiin ja Helsinki siirtyi hallinnossaan 1. kesäkuuta 2017 niin kutsuttuun pormestarimalliin.

## Helsingin kaupunginjohtajat

Antti Tulenheimosta alkaen tasavallan presidentti myönsi Helsingin kaupunginjohtajalle ylipormestarin arvonimen.

## Palkka
Kaupunginjohtajan kuukausipalkka oli 15&nbsp;288 euroa ja apulaiskaupunginjohtajien 12&nbsp;800 euroa vuosina 2013–2017.

## Viimeisimmät apulaiskaupunginjohtajat
* Pekka Sauri, rakennus- ja ympäristötoimi
* Anni Sinnemäki, kaupunkisuunnittelu- ja kiinteistötoimi
* Laura Räty, sosiaali- ja terveystoimi
* Ritva Viljanen, sivistystoimi 

## Katso myös
* Helsingin pormestari

## Lähteet
Pilpala

**Pilpala** on kylä Lopen kunnan eteläosassa Kanta-Hämeen maakunnassa. Sekä Lopelle, Karkkilaan että Läyliäisiin on kylästä matkaa noin 14 kilometriä.

Pilpala ja sen silloiset kaksi taloa mainitaan ensi kerran laamannintuomiossa vuodelta 1452. Pilpala sekä naapurikylät Hunsala ja Teväntö ovatkin Lopen kunnan vanhimpia kyliä. Pilpalan keskeisiä maatiloja ovat olleet Hyrrynmäellä sijainneet Hyrry, Olli ja Lättilä. Sotien jälkeen Pilpalassa asui viitisensataa ihmistä, ja kylässä toimi sahalaitos, mylly sekä kaksi kauppaa, Osuusliike Ahjo ja Läyliäisten Osuuskauppa. 2010-luvun alkupuolella asukkaita oli pari-kolmesataa.

Hyrrynmäen juurella on Etelä-Suomen suurin lähde, kahden hehtaarin suuruinen Hyrryn lähde. Se on luontoarvojensa ansiosta liitetty Metso-suojeluohjelmaan.

Pilpalan vesimyllyn rakensi vuonna 1895 pertteliläinen Juho Sacklin. Vesisaha toimi kosken rannalla 1700-luvun lopulta 1900-luvun alkuun. Myllymaisemaan liittyy kaksi hirsistä asuinrakennusta sekä seuratalo 1900-luvun alkupuolelta. Myllyltä kulkee polku uimapaikalle Näkyvänlammelle.

Vuonna 1923 ensi-iltansa saaneen Erkki Karun elokuvan *[[Nummisuutarit (vuoden 1923 elokuva)|Nummisuutarit]]* ulkokohtauksia kuvattiin Hunsalan ja Pilpalan kylissä.
Pilpalan myllyn ja kosken luona kuvattiin vuonna 1958 ensi-iltansa saanutta elokuvaa *[[Nuori mylläri]]*.

Tuoreimpia nähtävyyksiä Pilpalassa on Cafe Lättis, etenkin motoristien suosiossa oleva persoonallinen kesäkahvila, joka on rakennettu vanhasta kiskobussin eli tuttavallisemmin "lättähatun" vaunusta.

Vuonna 2021 Pilpalan kylät eli Pilpala, Hunsala ja Teväntö valittiin Kanta-Hämeen vuoden kyläksi.

## Lähteet

## Kirjallisuutta
*
Libyalainen kirjoitus

**Libyalainen kirjoitus** on muinaisten berberien käyttämä konsonanttikirjaimisto. Se perustuu seemiläisiin kirjoitusjärjestelmiin ja muistuttaa enemmän eteläseemiläistä kuin foinikialaista kirjoitusta.

Vanhin ajoitettu libyalaisen kirjoituksen muoto on itänumidialainen kirjoitus 100-luvulta eaa. Se on pystytty pääosin tulkitsemaan kaksikielisten libyalais-puunilaisten ja -latinalaisten tekstien avulla. Kirjoituksen suunta vaihtelee oikealta vasemmalle tai alhaalta ylöspäin. Ajanlaskun alusta on peräisin länsinumidialainen kirjoitus. Sen kanssa lähes samanaikainen on fezzanilais-tripolitanialainen kirjoitus. Libyalaista kirjoitusta on löydetty myös Kanariansaarilta. Berberikieliä edustavat muistomerkit ovat yleensä erisnimiä sisältäviä lyhyitä piirtokirjoituksia, joiden tulkinta on vaikeaa. Parhaiten tunnetaan tuaregien vielä nykyäänkin käyttämä tifinagh, joka perustuu fezzanilais-tripolitanialaiseen kirjoitukseen.

## Lähteet
Waldemar Walli

**Anshelm Waldemar Walli**, sukunimi vuoteen 1906 *Wallin* (7. kesäkuuta 1847 Pori – 23. tammikuuta 1925 Tampere) oli suomalainen kirkkoherra ja valtiopäivämies.

## Henkilöhistoria
Wallin vanhemmat olivat kauppias, merimieshuoneen johtaja William Anshelm Wallin ja Anna Dorotea Wilhelmina Winter. Walli oli naimisissa 1870–1920 Selma Katarina Bergrothin (k. 1920) kanssa. Walli pääsi ylioppilaaksi Turun lukiosta 1847, suoritti Helsingin yliopistossa teologian erotutkinnon 1869 ja vihittiin papiksi 1870.

Walli toimi aluksi kappalaisena Pomarkussa ja Uudessakaupungissa. Hän oli Uudenkaarlepyyn kirkkoherrana 1879–1885 sekä Oulussa kirkkoherrana 1885–1905. Sen jälkeen kun Kuopion hiippakunnan piispanistuin siirrettiin Ouluun vuonna 1900, Walli toimi myös Oulun hiippakunnan tuomiorovastina 1900–1905. Oulussa asuessaan Walli oli vuosina 1892–1893 Oulun kaupunginvaltuuston jäsen. Viimeksi Walli oli Tampereen kirkkoherrana vuodesta 1905 alkaen. Hän oli myös Porvoon tuomiokapitulin asessorina ja osallistui edustajana säätyvaltiopäiville.

Walli oli ainoa Suomen kirkon pappi, jonka kenraalikuvernööri Nikolai Bobrikov karkotti maasta. Hänet karkotettiin ja erotettiin tuomiorovastin virasta elokuussa 1903, ja hän oli Ruotsissa maanpaossa kaksi ja puoli kuukautta. Virkansa hän sai takaisin joulukuussa.

Walli oli pappissäädyn edustaja valtiopäivillä 1888, 1894, 1897, 1899 ja 1900.

## Teokset
Nimellä *Waldemar Wallin*:
* *Hyvästä paimenesta ja hänen laumastansa: lähtösaarna*. Tekijä, Pori 1875
* *Kuolemasta elämään: johdatus autuuteen, esiteltynä kanssapuheissa opettajan ja saanankuulian välillä*. Mukailtu kirjasta *Tvenne samtal emellan en lärare och dess åhörare*. Tekijä, Turku 1879
* *Kuinka me vältämme ijankaikkisen kuoleman: tuomiosunnuntain-saarna*. Uusikaarlepyy 1887
* *Varen redo och vaken: högmässopredikan andra söndag i advent, hållen i Uleåborgs kyrka*. Sandström, Nykarleby 1892
* *Pieni rukouskirja Jumalan yksinkertaisia ja heikkoja lapsia warten*; toimitti Wald. Wallin. G. Edén'in ym. mukaan. Bergdahl, Oulu 1904
* *[[Kustaa II Aadolf]]in aika Suomessa*. Kyläläisten kirjasia n:o 66. WSOY 1906
* *Oulun diakonissakodin vuosikertomukset 1896–1898*. Oulun diakonissakoti, Oulu 1934
Nimellä *Waldemar Walli*:
* *Saarna Kristillisten työväenyhdistysten ensimäisessä edustajakokouksessa Tampereella, 16 päivänä kesäkuuta 1906*. Tampere 1906
* *Pyhäkoulu: lasten saarnoja pyhäkouluja ja koteja varten*; toimittaneet Wald. Walli, Arvid Wallenius. Evankeliumi-tekstien toinen vuosikerta. WSOY 1910

## Lähteet

## Kirjallisuutta
* Hannu Mustakallio: *Maanpakolaisesta Tampereen ensimmäiseksi kirkkoherraksi: tuomiorovasti Waldemar Wallin (Walli) Oulun-kautensa lopulla ja sen jälkeen*. Oulun diakonissalaitoksen tieteellisiä julkaisuja 1. Oulu 1997 

## Aiheesta muualla
* Waldemar Wallin elämäkerta Kansallisbiografiassa (SKS Biografiakeskus)
Thérèse D.

**Thérèse D.** (*Thérèse Desqueyroux*) on Claude Millerin ohjaama ranskalainen elokuva vuodelta 2012. Sen käsikirjoitus pohjautuu François Mauriacin romaaniin *[[Myrkyttäjätär]]* (1927). Elokuva jäi Claude Millerin viimeiseksi ohjaukseksi, sillä hän kuoli huhtikuussa 2012. Se esitettiin vuonna 2012 Cannesin elokuvajuhlien päätöselokuvana kilpailun ulkopuolella.

Samasta aiheesta on Georges Franju ohjannut elokuvan *[[Therese, myrkyttäjätär]]* (1962).

## Juoni
Tapahtumat sijoittuvat 1920-luvun loppupuolen Lounais-Ranskaan. Thérèse Laroque suostuu menemään järkiavioliittoon, joka sitoo yhteen kaksi varakasta sukua. Tuleva puoliso on porvarillinen maanomistaja Bernard Desqueyroux. He asettuvat asumaan suvun maatilalle, joka sijaitsee laajan mäntymetsän keskellä. Bernard on intohimoinen metsästäjä ja pitää kiinni sukuperinteistä. Pian Thérèse kuitenkin tuntee tukahtuvansa avioliiton yksitoikkoisuuteen. Hän synnyttää tyttären Marien, mutta ikävystyminen tuntuu kasvavan päivä päivältä. Bernard kärsii epämääräisistä oireista, joihin hän saa lääkkeeksi arsenikkia. Thérèse käyttää tilaisuutta hyväkseen ja yrittää myrkyttää miehensä, mutta jää kiinni reseptin väärentämisestä. Hänen oma perheensä hylkää hänet, samoin hänen oma miehensä. Hän joutuu oikeuteen väitetystä murhayritykestä, mutta hänen miehensä ja tämän sukulaiset haluavat säilyttää kulissit maalaisyhteisössä ja kertovat tapahtumista oman versionsa. Syyte hylätään, ja Thérèse pidetään suljettuna taloon. Lopulta hän pääsee lähtemään ja muuttaa Pariisiin sillä ehdolla, että hän palaa vain häihin ja hautajaisiin.

## Näyttelijä

## Lähteet

## Aiheesta muualla
*
Luettelo Catherine Zeta-Jonesin saamista palkinnoista ja ehdokkuuksista

Tämä on luettelo **[[Catherine Zeta-Jones]]in** saamista palkinnoista ja ehdokkuuksista

Catherine Zeta-Jones voitti *[[Chicago (elokuva)|Chicago]] sekä *Ansa viritetty''-elokuvien myötä useamman palkinnon.

## Lähteet
Hunsala

**Hunsala** on kylä Lopen kunnan eteläosassa Kanta-Hämeessä.

Hunsala sekä naapurikylät Pilpala ja Teväntö ovat Lopen vanhimpia kyliä.

Hunsalan läpi kulki vuodesta 1911 vuoteen 1967 junia Hyvinkään ja Karkkilan välisellä kapearaiteisella yksityisradalla, ja kylässä on siihen liittyvä entinen Hunsalan rautatieasema. Hunsalan työväentalo on vuodelta 1912 ja sen rakentanut työväenyhdistys on perustettu vuonna 1906.

Vuonna 1923 ensi-iltansa saaneen Erkki Karun elokuvan *[[Nummisuutarit (vuoden 1923 elokuva)|Nummisuutarit]]* ulkokohtauksia kuvattiin Hunsalan ja Pilpalan kylissä.

## Lähteet

## Kirjallisuutta
*
Porsche Supercup -kausi 2017

**Porsche Mobil 1 Supercup -kausi 2017** on Porsche Supercup -sarjan 25. kausi. Kausi alkoi 13. toukokuuta Espanjan Barcelonassa ja päättyy 29. lokakuuta Meksikon Autódromo Hermanos Rodríguezin radalla. Kauden kilpailut ajetaan Formula 1 -sarjan kisaviikonloppujen yhteydessä.

## Tallit ja kuljettajat

## Kilpailukalenteri
Catherine Zeta-Jonesin filmografia

Tämä on luettelo **[[Catherine Zeta-Jones]]in** filmografiasta.

## Elokuvat

## Televisio

## Televisioelokuvat

## Lähteet
Topeno

**Topeno** on kylä Lopen kunnan länsiosassa Kanta-Hämeen maakunnassa. Yhdessä Vojakkalan kylän kanssa Topeno kuuluu valtakunnallisesti merkittäviin rakennettuihin kulttuuriympäristöihin Suomessa.

Topenon kylä mainitaan asiakirjoissa ensi kerran vuonna 1470. Vanhimpia nimeltä tunnettuja taloja Topenolla ovat Hurri, Tirra, Hemmo, Suutari, Sorri, Hokkala ja Peura. Uudempia maatiloja ovat Siukola, Lukana, Kallela, Pekkala ja Ollikkala. Kylä jakautui isossajaossa vanhan kyläkeskuksen muodostamaan isokylään sekä Vähä-Peuran, Iso-Peuran ja Hokkalan muodostamaan pikkukylään, jonka paikalla on tosin ollut asutusta jo 1600-luvulla. Nykyisin Topenon isokylän kantatalot, Hemmo, Sorri, Hurri ja Suutari sijaitsevat peräkkäin Topenojoen pohjoispuolella Topenontien varrella. Kylän rakennukset ovat pääosin peräisin 1910- ja 1920-luvulta. Iso- ja pikkukylän välissä seisoo vuonna 1899 rakennettu ja 1923 laajennettu koulutalo, joka syksystä 2020 alkaen toimii kahden opettajan voimin nimellä Länsi-Lopen koulu ja saa oppilaita myös Vojakkalasta. Topenojoessa on kylän kohdalla kolme–neljä koskea, joiden vesivoimalla on aikoinaan käytetty monia myllyjä.

## Lähteet

## Kirjallisuutta
*
Newhaven Harbourin rautatieasema

**Newhaven Harbourin rautatieasema** on rautatieasema Newhavenissa East Sussexissa. Se on East Coastway Linesta haarautuvalla Seafordin radalla. Asemalle liikennöi Southern-junayhtiö.

Asema avattiin 17. toukokuuta 1886. Se suljettiin elokuussa 1914, mutta avattiin taas uudelleen 5. toukokuuta 1919. Sitä käytti 50&nbsp;878 matkustajaa kaudella 2014–2015.

## Lähteet
* 

### Viitteet
Argentiina kesäolympialaisissa 2012

**[[Argentiina]]** osallistui **[[Kesäolympialaiset 2012|Lontoon kesäolympialaisiin 2012]]**. Argentiina sai lähetettyä 137 jäsenisen kilpailijajoukkueen joista 96 oli miehiä ja 41 oli naisia. Osallistujia riitti 22 eri urheilulajiin. Maa voitti olumpialaisista yhden kultamitalin, yhden hopeamitalin ja kaksi pronssimitalia. Maan lipunkantajana avajaisissa toimi Luciana Aymar ja Sebastian Crismanich kantoi lippua päätöstilaisuudessa.

Maan ainoan kultamitalin voitti miesten taekwondossa kilpaillut Sebastian Crismanich. Hopeamitalin voitti naisten maahockeyjoukkue ja pronssia voitti miesten tenniksessä Juan Martin del Potro.
Seafordin rautatieasema

**Seafordin rautatieasema** on rautatieasema Seafordin kaupungissa East Sussexissa. Se on East Coastway Linesta haarautuvan Seafordin radan pääteasema. Asemalle liikennöi Southern-junayhtiö.

Asema avattiin 1. kesäkuuta 1864. Sitä käytti 797&nbsp;914 matkustajaa kaudella 2014–2015.

## Lähteet
* 

### Viitteet